Judecătoarea Adina Daria Lupea de la Curtea de Apel Cluj, și-a exprimat vineri, 13 decembrie 2019, indignarea față de manevrele Guvernului cu pensiile magistraților.

Postarea de pe Facebook a judecătoarei de la CA Cluj:

„Sunt satula de amatori… Peste putinta de exprimare. Habar nu au ce discuta si ies cu mesaje contradictorii si cu…aaa…care era a treia…aaaa…a patra?Militari? A nu, nu numai militari si magistrati…A…si magistrati…? Exprimare academica a domnului prim ministru „S-au blindat in spatele CCR” . Asa, si?

Imi voi apara intotdeauna breasla. Fac parte dintr-o putere in stat, o putere care e a treia numai fiindca legea suprema ne mentioneaza pe locul Trei. Altfel, egalitatea puterilor in stat e garantata de aceeasi Constitutie.

Imi voi apara statutul. Acela care ne-a impus de sute de ori mai multe obligatii decat privilegii. O viata intreaga, la mine sunt deja in anul 23 nu am avut voie sa dau nici macar o consultatie juridica, inclusiv membrilor familiei mele. O viata intreaga eu nu am avut privilegiul de a ma gandi la alternative de a obtine alte venituri. O viata intreaga, de la 23 de ani, am slujit statul si am aparat si drepturile cetatenilor. O viata intreaga a trebuit sa fiu atenta la ce prietenii imi fac, pe cine aleg de nasi, ce pas fac, in ce anturaj ma implic sau nu, o viata intreaga mi-am limitat prieteniile cu fostii colegi avocati sau procurori.

Ce s-a intamplat in acest timp cu celelalte doua puteri? Nimic. Ei nu au avut aceste interdictii, e plin Parlamentul de avocati.Avocati care fac legile in magistratura. Si daca ar fi numai ei probabil nici nu ar fi atat de dezastruos, dar e Parlamentul plin de politruci care spera sa obtina voturi in plus pentru ca dau in magistrati. 23 de ani am stat sa ma uit cum EI ne decid soarta, ei, care nu au fost macar o zi in papucii nostri, Pe care nu i-a urmarit Inspectia si pe multi nici DNA. Ei pot avea afaceri, pot fi in continuare si parlamentari, si membri de Guvern si avocati, si oameni de afaceri.

Daca stau sa adun si sa scad, sunt (suntem) intr-un mare deficit. Poate am sacrificat multe prietenii si multi oameni apropiati de dragul si pentru imagine.

In fiecare zi conduc masina de acasa la serviciu si invers rugandu-ma sa nu mi se intample vreun accident, sa nu lovesc din greseala pe cineva , pentru ca asta imi poate atrage excluderea din magistratura. Pentru o infractiune din culpa. Am multi colegi care nu conduc tocmai din aceasta teama. In fiecare zi ma abtin sa nu intru in certuri si dispute inutile, ca nu cadreaza. Desi unele ar fi poate utile, ca sunt si eu om si poate am pornirea de a pune la punct pe cineva.

Ce ne dati in schimb? In schimbul de a fi supraoameni, imuni si nerecuzabili si de nezdruncinat? Ne dati nimic. Abrogari si prorogari si promisiuni in van.

Credeti cumva ca noi vom fi mereu supraoameni si voi veniti cu fiecare partid care trece sa ne reorganizati viata, pensia si sacrificiul?

Poate daca asa ne credeti, asa o sa si devenim. Supraoameni. Spideri mani, supermani si in final BATMAN.

Sa va fie rusine!”